Tiimiopettajuus

Tiimiopettajuus  on kahden tai useamman opettajan välistä toimijuutta, jossa yhdessä suunnitellaan, organisoidaan, ohjeistetaan ja arvioidaan samaa ryhmää opiskelijoita, yleensä yhteisessä luokkahuoneessa.Hartnett, Joanie; Weed, s strengths; McCoy, Ann; Theiss, Deb; Nickens, Nicole (2013). "Co-Teaching: A New Partnership During Student Teaching" (PDF). SRATE Journal. 23 (1): 1–12.

Katzenbachin ja Smithin (1993) mukaan tiimi on pieni ryhmä ihmisiä, joilla on toisiaan täydentäviä taitoja ja jotka ovat sitoutuneet yhteiseen päämäärään, tavoitteisiin, toimintamalliin ja yhteisvastuuseen. Katzenbach, J.R. & Smith, D.K. 1993. Tiimit ja tuloksekas yritys. Jyväskylä: Weilin & Göös. Yhteisöllisyys on yksi työelämän keskeisimpiä menestystekijöitä. Yhteisöllisyyttä rakennetaan yhdessä tekemällä, mikä kehittää myös organisaation sosiaalista pääomaa. Tämä vaikuttaa positiivisesti työyhteisön jäsenten jaksamiseen ja hyvinvointiin.  Nurmi, R., Honkanen, V.-M., Saarikoski, L., Norrgård, K., Hyttilä-Huhta, T. & Waltermann, M. 2009. Tiimiopettajuuden kehittäminen Vaasan ammattikorkeakoulussa. Teoksessa A. Töytäri-Nyrhinen (toim.) Suunnannäyttäjiä: Uusia avauksia ammattikorkeakouluopettajien työhön. Haaga-Helian Kehittämisraportteja 4. Haaga-Helia ammattikorkeakoulu, Helsinki.

 Yhteisopettajuuden malleja 

Friend and Cook (1996) Cook, Lynne; Friend, Marilyn (November 1995). "Co-Teaching: Guidelines for Creating Effective Practices". Focus on Exceptional Children. 28 (3). doi:10.17161/foec.v28i3.6852. ISSN 0015-511X. esitelevät useita malleja tiimiopettajuuteen:

Yksi opettaa, toinen tukee : Yksi opettaja johtaa opetusta, kun taas toinen antaa tukea oppilaille tai opiskelijoille, jotka tarvitsevat lisäapua tai rikastuttamista, hän kerää havaintotietoja tai hallinnoi luokkahuonetta.

Rinnakkaisopetus: Opettajat suunnittelevat opetuksen yhdessä, mutta kumpikin opettaa saman tiedon luokkahuoneen eri puolilla samanaikaisesti.

Vaihtoehtoinen opetus: Yksi opettaja hallinnoi suurinta osaa luokasta, kun taas toinen opettaja työskentelee pienen ryhmän kanssa luokkahuoneessa tai sen ulkopuolella. Pienen ryhmän ei tarvitse integroitua nykyiseen oppituntiin.

Työpisteopetus: Molemmat opettajat jakavat opetussisällön ja kumpikin ottaa vastuun osan oppitunnin suunnittelusta ja opettamisesta. Työpisteopetuksessa luokkahuone on jaettu useisiin opetuspisteisiin. Opettajat ovat tietyillä pisteillä; muilla pisteillä opiskelijat toimivat itsenäisesti tai opettajan ohjeiden mukaan.

Ryhmäopetus: Molemmat opettajat vastaavat suunnittelusta. Molemmat opettajat opettavat, osallistuvat aktiivisesti keskusteluun ja kannustavat opiskelijoita keskustelemaan. Molemmat opettajat ovat aktiivisesti mukana oppitunnin suunnittelussa ja toteutuksessa.

Sandholzin (2000) mukaan tiimiopettajuus voidaan luokitella kolmeen eri luokkaan. Ensimmäisessä luokassa kaksi tai useampi opettaja yhteistyössä jakavat opettajuuden vastuuta hiukan. Toisessa kategoriassa toteutus suunnitellaan yhdessä. Tällöin opettajat noudattavat omia, erillisiä ohjeita ja toimintatapoja. Kolmannessa luokassa yhdistyy jaettu yhteistyö kaikilla opettajuuden osa-alueilla aina toteutuksen suunnittelusta toteutukseen. Sandholtz, J.H. 2000. Interdisciplinary team teaching as a form of professional development. Teacher Education Quarterly, Summer, 39–54.

 Tiimiopettajuuden kriteereitä 

Yhteistyön arvioimiseen voidaan käyttää Magiera-Simmons (2007)in laatuindikaattorimallia, joka antaa määritelmän hyvälle yhteistyölle 25 laatuindikaattorin ja luokitusasteikon avulla.  Yhteisopetusta arvioidaan usein jaetun johtajuuden määrällä, sillä paljonko aikaa yhteissuunnitteluun käytetään, miten kommunikaatio toimii kahden opettajan välillä ja sen suhteen, kuinka paljon kunnioitusta ja luottamusta suhteessa esiintyy. Simmons, R. J.; Magiera, K. (2007). "Evaluation of Co-Teaching in Three High Schools within One School District: How Do You Know when You Are TRULY Co-Teaching?". TEACHING Exceptional Children Plus. 3 (3): 1–12. 

Perry ja Stewart (2005) toteavat, että yhteistyön määrää opettajien keskuudessa voidaan pitää myös yhtenä tiimiopettajuuden määrittäjänä. Vähiten yhteistyötä sisältävällä tasolla opettajat opettavat yhteistyössä ennalta määritetyn opetussuunnitelman mukaisesti. Tällöin sisältö luodaan yhdessä, mutta kukin opettaa ja arvioi opintojakson erikseen. Ylimmällä yhteistyön tasolla yhteistyö alkaa aina yhteisestä suunnittelusta, yhdessä toteutettavaan opetukseen ja kattaen yhdessä tehdyn arvioinnin. Heidän mukaansa tiimiopettajuus on yleensä yhdistelmä edellä mainittuja. Perry, B. & Stewart, T. 2005. Insights into effective partnership in interdisciplinary team teaching. System 33 (4), 563–73.

 Lähteet 

 Katso myös 
 Tiimioppiminen
 Tiimiakatemia

Luokka:Opetusmenetelmät